Pieterpaad

't Pieterpaad (LAW 9) is de bekèndste lange-aafsjtand-wanjelroute van Nederland. 

Besjrieving
De route veurt van Pieterburen aan de Groningse Waddekus nao de Sint Pietersberg biej Mesjtreech en haet 'n lengde van óngevieër 490 kilomaeter, óngerverdeild in 27 etappes. De route veurt door de meis oeteinloupende landjsjappe. Op jeder etappe kómme vriewaal dageliks wanjelaers van 't Pieterpad langs.

Op de Sint Pietersberg sjlut 't Pieterpaad aan op de Europese GR5, dae teves óngerdeil is van wanjelroute E2. De GR5, dae via de Ardenne en de Franse Alpe nao Nice löp, is ein van de populairste internationale wanjelpaje veur Nederlandse wanjelaers.

't Paad besjteit sins 1983 en is óntwórpe door de Tilburgse Toos Goorhuis-Tjalsma en häör Groningse vriendin Bertje Jens. Op 21 april 2006 is d'r in Vorden, hauverwaege 't Pieterpaad, 'n bronze plaquette ónthuld es eërbetoan aan allebei de dames. Ouch in de bosjwachterie 't Sleenerzand bevundj zich 'n monument mèt plaquette ter eëre van de óntwerpers van de wanjelroute. 't Pieterpaad wirt óngerhouwe door 'n wirkgroep, ónger aanveuring van Maarten Goorhuis (zoon van Toos Goorhuis) en Wim van der Ende. 

't Pieterpaad is aangegaeve met de internasjenaal bekènde wit-roaj merkteikes van lange-aafsjtandswanjelpajer (LAW) en sjteit in detail besjreve in tweë Nivon-wanjelgidse.

Verangeringe
In de loup van de tied zint d'r heël wat verangeringe in 't tracé van 't paad gekómme. Dees verangeringe kènne ’n gevold zeen van verangeringe in 't landjsap zelf, zoa-es de aanlègk van de A73. Belangrieker veur de wandelaer zint aevel die mutaties wobie nao sjoanere routes is gezoch, vanoet landjsjappelik oagpuntj. Door natuuróntwikkeling zint d'r tal van nuuj meugelikheje biegekómme. Belangriek daobie is dat d'r meë ónverhard wirt geloupe. Zoa woort d'r biej de herdènking van 't 25-jaorig besjtaon van 't paad op 25 oktober 2008 in Vorden 'n vernuujd noordelik tracé (deel I) geprizzenteerd.

Film
Boven de Bergen is 'n Nederlandse film die sjpeelt taenge de achtergróndj van 'n wanjelvakans langs 't Pieterpaad. De film is geproduceerd in 1992 en is geregisseerd door Digna Sinke.

Thriller
In 2005 versjeen de thriller Moord op het Pieterpad van Gebr. Wagenaar (pseudoniem van 't sjrieversduo Gert Jan de Vries en Auke Leistra). 't Verhaol sjpeelt zich aaf róndj de etappeplaatsj Vorden, wo de biograaf van de dichter Staring wirt vermoord.

Etappes
etappe  van  nao  lengde (km) 1  Pieterburen  Winsum  11 2  Winsum  Groninge  18 3  Groningen  Zuudlare  21 4  Zuudlare  Rolde  16  5  Rolde  Schoonloo  19  6  Schoonloo  Sleen  22  7  Sleen  Coevorden  19  8  Coevorden  Hardenberg  20  9  Hardenberg  Ommen  22  10  Ommen  Hellendoorn  20  11  Hellendoorn  Holten  15  12  Holten  Laren  15  13  Laren  Vorden  14  14  Vorden  Doetinchem  26  15  Doetinchem  Hoch-Elten  19  16  Hoch-Elten  Millingen aan de Rien  12  17  Millingen  Groesbeek  20  18  Groesbeek  Gennep  15  19  Gennep  Vierlingsbaek  17  20  Vierlingsbeek  Swolgen  21  21  Swolgen  Venlo  22  22  Venlo  Remunj  31  23  Remunj  Pey (Ech)  21  24  Pey  Zitterd  18  25  Zitterd  Sjtraobaek (Valkeberg)   21  26  Sjtraobaek  Mesjtreech  11  27  Mesjtreech  Sint Pietersberg  4 

Externe link/Brón
officiële site
Euvergezat oet Wikipedia NL

Categorie:Sjport in Drenthe
Categorie:Sjport in Euverijssel
Categorie:Sjport in Gelderlandj
Categorie:Sjport in Groninge
Categorie:Sjport in Nederlands Limburg
Categorie:Wanjelsjport